কালিয়াকৈর কলেজ

কালিয়াকৈর কলেজ বাংলাদেশের গাজীপুর জেলার একটি শিক্ষাপ্রতিষ্ঠান। গাজীপুর জেলার কালিয়াকৈর উপজেলায় অবস্থিত এই কলেজটি ১৯৬৮ সালে প্রতিষ্ঠিত হয়।

 ইতিহাস 
কালিয়াকৈর কলেজের পূর্ব  নাম কালিয়াকৈর ডিগ্রি কলেজ। কলেজটি ১৯৬৮ খ্রিস্টাব্দে প্রতিষ্ঠিত হয়। সকলের সমন্বিত কর্মপ্রচেষ্টায় ১৯৬৮ খ্রিস্টাব্দের ১লা জুলাই থেকে কলেজটির পাঠদান কার্যক্রম শুরু হয়।

 শিক্ষক-শিক্ষার্থী 
কলেজের বর্তমান ছাত্র-ছাত্রীর সংখ্যা প্রায় ৪,০০০ জন। অধ্যাপক ও অধ্যাপিকা মন্ডলীর সংখ্যা ৬০ জন। অফিস কর্মচারী ০৩ জন এবং ৪র্থ শ্রেণীর কর্মচারী ১৩ জন। 

 অবকাঠামো 
প্রতিষ্ঠানের শিক্ষার্থীদের খেলাধুলার জন্য একটি সু-বিশাল খেলার মাঠ রয়েছে। মাঠের এক কোণে দাড়িয়ে আছে একটি শহীদ মিনার। শহীদ মিনারের সামনে একটি বিশাল পুকুরট রয়েছে। কলেজে দুইটি পাঠাগার আছে। সেখানে ছাত্র-ছাত্রী ও অধ্যাপকগণ নিয়মিত অধ্যয়ন করেন।

 অনুষদ ও বিভাগসমূহ 
এই শিক্ষাপ্রতিষ্ঠানে উচ্চ মাধ্যমিক, স্নাতক (পাস), স্নাতক (সম্মান) ও স্নাতকোত্তর বিষয়ে পাঠদান করে থাকে। এর উচ্চ মাধ্যমিক ও ডিগ্রী শ্রেণীতে বিজ্ঞান, মানবিক ও ব্যবসায় শিক্ষা - তিনটি শাখায় পাঠদান করা হয় ও শিক্ষা কার্যক্রম ঢাকা মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয় ও স্নাতক ও স্নাতকোত্তর শিক্ষা কার্যক্রম জাতীয় বিশ্ববিদ্যালয় অধিভুক্ত। বর্তমানে কর্মমুখী শিক্ষার সোপান তৈরি করার জন্য কারিগরি শিক্ষা বোর্ডের আওতায় কলেজে ব্যবসায় ব্যবস্থাপনা ও প্রযুক্তি (বি.এম.টি) কোর্স চালু করা হয়েছে। এলাকার ঝরেপড়া শিক্ষার্থীবৃন্দ যাতে উচ্চ শিক্ষা থেকে বঞ্চিত না হয় সেজন্য কলেজে উন্মুক্ত বিশ্ববিদ্যালয়ের আওতাধীন বা.উ.বি (এইচ.এস.সি ও ডিগ্রি) কোর্স চালু করা হয়েছে। 

 উচ্চ মাধ্যমিক 
 মানবিক বিভাগ
 বিজ্ঞান বিভাগ
 ব্যবসায় শিক্ষা বিভাগ

 স্নাতক (সম্মান) 
 কলা অনুষদ
 সমাজ বিজ্ঞান অনুষদ
 ব্যবসায় শিক্ষা অনুষদ
 বিজ্ঞান অনুষদ

 তথ্য ও উপাত্ত 
 শিক্ষাবোর্ড কোড: ২২২৫
 ইআইআইএন নং: ১০৯১১০

 তথ্যসূত্র 

বিষয়শ্রেণী:গাজীপুর জেলার মহাবিদ্যালয়
বিষয়শ্রেণী:১৯৬৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের বিশ্ববিদ্যালয় ও মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়